
Grozījumi Alternatīvo ieguldījumu fondu un to pārvaldnieku likumā
Izdarīt Alternatīvo ieguldījumu fondu un to pārvaldnieku likumā (Latvijas Vēstnesis, 2013, 142., 192. nr.; 2015, 208. nr.; 2017, 75., 222. nr.; 2018, 132., 225. nr.; 2019, 132. nr.; 2021, 193., 202. nr.; 2022, 94., 204. nr.; 2024, 120.A nr.; 2025, 188., 239. nr.) šādus grozījumus:
1. Aizstāt 29. panta ceturtajā daļā vārdus "Patērētāju tiesību aizsardzības centram" ar vārdiem "Latvijas Bankai".
2. Papildināt pārejas noteikumus ar 27. punktu šādā redakcijā:
"27. Līdz 2026. gada 31. decembrim saņemtos iesniegumus un sūdzības par šā likuma un citu patērētāju tiesību aizsardzības normatīvo aktu pārkāpumiem, ja tie saistīti ar pārvaldnieka pakalpojumu vai papildpakalpojumu sniegšanu, Patērētāju tiesību aizsardzības centrs izskata, piemērojot tās tiesību normas, kas bija spēkā attiecīgā iesnieguma vai sūdzības saņemšanas dienā."
Likums stājas spēkā 2027. gada 1. janvārī.

